Mihhail Nesterov

Mihhail Vassiljevitš Nesterov (vene keeles Михаил Васильевич Нестеров; 31. mai (vkj 19. mai) 1862 Ufa, Orenburgi kubermang (tänapäeval Baškortostan) – 18. oktoober 1942 Moskva) oli vene maalikunstnik.

 Elulugu 
Mihhail Nesterov oli pärit kaupmehe perekonnast. 1874. aastal sügisel astus ta Moskvas K. P. Voskressenski reaalkooli. Kooli juhataja nõuandel asus Nesterov 1877. aastal õppima Moskva Maali-, Raid- ja Ehituskunstikoolis, kus ta õpetajateks olid Illarion Prjanišnikov, Pavel Sorokin ja Vassili Perov. Alates 1879. aastast osales ta õpilastööde näitustel. 1881. aastal kolis ta Peterburi ja asus õppima Peterburi Kunstide Akadeemiasse Pavel Tšistjakovi kursusele. Kuid Nesterov pettus Kunstide Akadeemias ja pöördus 1882. aastal tagasi Moskvasse, kus asus jälle õppima Moskva Maali-, Raid- ja Ehituskunstikoolis. 

Alates 1884. aastast maalis ta žanrimaale ajaloolistel teemadel. 1885. aastal abiellus ta Maria Martõnovskajaga. 1886. aastal sündis neil tütar Olga, kuid abikaasa Maria suri. 1889. aastal külastas Nesterov esimest korda Austriat, Saksamaad, Itaaliat ja Prantsusmaad. Alates 1889. aastast osales ta peredvižnikute liikumises, ühingu liikmeks astus 1896. aastal. 1890. aastal kutsuti ta maalima Kiievi Püha Vladimiri katedraali seinamaalinguid.МАЙ. Дни рождения художников Михаил Нестеров visit-city.art. Vaadatud 27. oktoobril 2024

1898. aastal valiti Nesterov Keiserliku Kunstide Akadeemia akadeemikuks.НЕСТЕРОВ Михаил Васильевич Русский музей. Vaadatud 27. oktoobril 2024 Aastatel 1899–1901 osales ta ühenduse Mir Iskusstva tegevuses.Нестеров М.В. Преподобный Сергий Радонежский. 1899 Русский музей. Vaadatud 27. oktoobril 2024

1918. aastal sõitis ta koos teise abikaasa Jekaterina ning poja ja tütrega Armaviri. Tagasi Moskvasse pöördusid nad 1921. aastal.Михаил Нестеров: жизнь с кистью в руке. Армавирский этап Музей Фелицына. Vaadatud 27. oktoobril 2024

1938. aastal Mihhail Nesterov arreteeriti ja ta viibis kaks nädalat Butõrka vanglas. Kuid ta vabastati vahi alt.Михаил Васильевич Нестеров. Страстная Седмица Русский музей. Vaadatud 27. oktoobril 2024

1941. aastal sai Mihhail Nesterov esimese järgu Stalini preemia maali "Ivan Pavlovi portree" eest.Artist Mikhail Nesterov (1862-1942) Любимые художники Башкирии. Vaadatud 29. oktoobril 2024

 Looming 
Loometee algul maalis Nesterov põhiliselt olustiku- ja žanrimaale. Hiljem lisandus ta loomingusse ajaloo teema. Alates 1880. aastate lõpust olid ta loomingus olulisel kohal usu ja müstikaga seotud teemad.Михаил Нестеров culture.ru. Vaadatud 27. oktoobril 2024

Ta säilitas sideme realismiga, kuid lähenes samal ajal sümbolismile.Михаил Нестеров — выдающийся художник-передвижник и мастер "души народа" Very Important Lot. Vaadatud 27. oktoobril 2024

 Galerii 

 Viited 

Kategooria:Venemaa maalikunstnikud
Kategooria:Akadeemikud
Kategooria:Tööpunalipu ordeni kavalerid
Kategooria:Novodevitšje kalmistule maetud
Kategooria:Sündinud 1862
Kategooria:Surnud 1942